نضع بين يديك أفضل قصيدة مدح الخوي الكفو بالإضافة إلى مجموعة من الكلمات والعبارات الجميلة في مدح الأخ والصديق.
معروف أن العرب في شبه الجزيرة العربية، يكنون إمتنانا كبيرا للرفاق والإخوة الذين عاشوا معهم الموقف الجميلة والصعبة في هذه الحياة.
لهذا فأنت تجد الواحد منهم لا يوفر جهده في شكر من حوله من الأصحاب والإخوة والرفقاء، تعبيرا منهم عن حبه له وإمتنانه الشديد تجاههم، لذلك في هذه المشاركة سنضع بين يديك مجموعة من أجمل الكلمات والعبارات والقصائد الشعرية عن مدح الخوي الكفو باللهجة البدوية السعودية.
فإذا كنت تملك صديقا عزيزا " خوي كفو" يمكنك أن تفاجئه عبر رسالة واتس آب أو تغريدة تويتر بكتابة بعض الأبيات الشعرية في مدحه والإعتزاز به.
قصيدة مدح الخوي الكفو
تجد في السطور التالية مجموعة من الكلمات والعبارات جاءت عبارة عن شعر في مدح الخوي الكفو، بحيث يمكنك مشاركتها مع الأخ أو الصديف العزيز الذي يعد بمثابة الأخ بالنسبة لك.
نفوسنا على اخويانا صبوره
نموت والشكه ماتلحق مدانا
لو شانت اموره نزين اموره
قدام ينصانا يعين حدانا
وان ماوقفناله بوقت الظروره
نحلق شواربنا وننتف لحانا.
الصاحب اللي يرفع الراس نشريه
نوفي له الميزان ونكرم جنابه
ونزيد في حقه وناخذ ونعطيه
ولانسمع النمام مهما حكى به
نبقى على طول الزمن في حراويه
ونفز لامنا سمعنا جوابه
يالله عسى الطيب على هقوتي فيه
لاجا نهارا فيه قامت حرابه
ويالله حي اللي ليا احتجت ندعيه
أنا أشهد أنه فالمواقف يجابه
نفرح ليامنا مشينا نخاويه
الجود طبعه والمراجل زهابه
وليا نخيته فز ماقال لك ليه
ياسعد منهو فالمواقف غزابه
حي القبيله وحي منهو مربيه
الاصل واحد والذيابه تشابه.
من عطاني قدري أعطيه إحترامي
ومن تجاهلني تجاهلته وطفته
من يدوّر قربي أعطيه إهتمامي
ومن يقفّي عني أهملته وعفته
والمكان اللي ينزّل من مقامي
تنكسر رجلي ليا جيته وحفته
والرفيق اللي بظهري ما يحامي
والله إن إسمه من الخوه حذفته
والحسود اللي لبس ثوب التسامي
علموه إني عرفته واكتشفته
والقريب اللي حسبت إنه حزامي
بان بالوجه الغريب وما عرفته
والطموح اللي كسر عزم العصامي
من فضل ربي بكفيني عسفته
عايش بدنياي والعليا مرامي
ولا جرفني سيل هقواتي جرفته
للكفو تقديري وكل إحترامي
والرِدي لا مَر في دربي نسفته.
قصيدة قصيرة عن الخوي الكفو
قد ترغب في عدم الإطالة في إرسال رسالة إلى أخ أو صديق عزيز، لذلك إنتقينا لك من خلال الأسطر التالية، بعضا من أجمل الأبيات الشعرية التي يمكن إرسالها إلى خويك الكفو عبر رسائل واتس أو تلجرام أو حتى في تويتر و إنستقرام.
انا خويك من صدوف المقابيل
لا عازك من صدوف وقتك عوايز
لو للجمايل سبق بين الرياجيل
الـمركـز الأول لـنـا والـجوايـز
العز لو دونه مثل غبة السيل
نروح صوبه لو نعود جنايز.
نسوق لجل الخوي بالروح ونخاطر
والغلطه ان جات من غالي نعديها
الكلمه اللي تحس وتجرح الخاطر
على رفيقك تجنب لا تبديها.
والله أن القاف لو أني طرقته
في مدح مثلك يتعب (الاسم)
الخوي اللي اذا احترت وزهمته
كل شي يسهله لو كان يصعب.
كلمات عن الخوي الكفو
هذه بعض الكلمات المنثورة للخوي الكفو مكتوبة باللهجة البدوية السعودية يمكن إرسالها لكل أخ وصديق حميم، تعبيرا روح الأخوة والصداقة التي تجمعكما.
يا صاحبي ما شفت مثلك بها الناس فيك الوفا والوقت شح الوفا فيه انت الذي لين اظلم الليل نبراس ولا جارت كروب الدهر صحت اناديه وانت الذي بين الذهب خاتم الماس غالي الثمن عندي ولا احد يوازيه.
مشاركة مهمة: أجمل عبارات تهنئة و معايدة.
- دام الفخر بالناس نادر وجوده انت الفخر الي على الطيب ممشاك وأنت الكفو لاحان وقت الطناخه وانت الخوي الي افتخر بوجودك.
- يا خويي يا نسل الأكرام وين أنت ليش قاطع علينا الأول تجينا حتى بالأحلام واليوم وش صابك ما تجينا.
- لو خوة الرجال تسوى ملايين خوتك في عيني بمليون رجال انت الخوي الي على الطيب ممشاك وانت الكفو الي تعادل قبيلة.
- نكسب من الدنيا المخوة مع الجيد والجيد مثلك له مكانه وعزه انت الخوي اللي كما شامخ الحيد ثابت مكانه ما العواصف تهزه وارسل من اعماقي معزه وتقدير لهل الوفا منذو زمانن ومده تاحياتي يامؤمن.
- مهما كانت وقفاتي معك اللي انت تعدها كفو انا للحين وللسنه الجايه وللعمر الجاي ما اوفيك حق صحبتك واخوتك لي انت الثابت بكل تصرفاتك واللي تثبت فيها ان الصحبه والصداقه بإيطار اخوي تدوم على طول الله يديمك ولا اذوق بيوم حزنك يا عز الخوي.
- ويا سلامي يا سلامي للكفو في البر ولا في المدينة.
في نهاية موضوعنا كالعادة، نسأل الله القدير أن يكون موضوعنا قد أفادكم بما تبحثون عنه، ونخبركم أننا سنعمل على تحديث هذه الصفحة في كل حين لإضافة جديد قصائد مدح الخوي الكفو، لذلك إبقوا دائما على إطلاع بهذه الصفحة.